નવી દિલ્હી, તા. 11 : દેશના 6 રાજ્યોમાં અતિભારે વરસાદના કારણે જનજીવન પ્રભાવિત થયું છે. ભારે વરસાદના કારણે મહારાષ્ટ્ર, આસામ, ઉત્તરાખંડ, પશ્ચિમ બંગાળ, ગુજરાત અને મણિપુરમાં ઓછામાં ઓછા 55 લોકોએ જીવ ગુમાવ્યા છે. આ ઉપરાંત હવામાન વિભાગની આગાહી પ્રમાણે હજી પણ આગામી દિવસોમાં વરસાદથી રાહતની કોઈ સંભાવના દેખાઈ રહી નથી અને મહારાષ્ટ્ર તેમજ આસામમાં ભારેથી અતિભારે વરસાદની સંભાવના વ્યક્ત કરવામાં આવી છે.